บาทเปิด 30.29 บาทต่อดอลลาร์ อ่อนค่าตามภูมิภาค
เงินบาทเปิดตลาด 30.29 บาทต่อดอลลาร์ อ่อนค่าตามภูมิภาค นักลงทุน เทขายสกุลเงินในตลาดเกิดใหม่ คาดกรอบวันนี้ 30.25-30.35บาทต่อดอลลาร์
4 ธ.ค. 2562

เงินบาทเปิดตลาด 30.29 บาทต่อดอลลาร์ อ่อนค่าตามภูมิภาค นักลงทุน เทขายสกุลเงินในตลาดเกิดใหม่ คาดกรอบวันนี้ 30.25-30.35บาทต่อดอลลาร์
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 30.29 บาท/ดอลลาร์ อ่อนค่าเล็กน้อยจากเย็นวานนี้ที่ปิดตลาดที่ระดับ 30.27 บาท/ดอลลาร์
เงินบาทปรับตัวอ่อนค่า เนื่องจากดอลลาร์แข็งค่าเมื่อเทียบกับสกุลเงินของตลาดเกิดใหม่ แต่แข็งค่าเมื่อเทียบกับสกุลเงินหลัก หลังนักลงทุนขาดความเชื่อมั่นต่อภาวะเศรษฐกิจโลก ทำให้เทขายสกุลเงินในตลาดเกิดใหม่ โดยคาดว่าวันนี้เงินบาทมีแนวโน้มอ่อนค่า
"บาทอ่อนค่าตามภูมิภาค เนื่องจากนักลงทุนเทขายสกุลเงินในตลาดเกิดใหม่ เพราะขาดความเชื่อมั่นหลังประธานาธิบดีทรัมป์ ส่งสัญญาณดิวการค้ากับจีนอาจล่าช้าออกไป" นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทในวันนี้ไว้ระหว่าง 30.25 - 30.35 บาท/ดอลลาร์